CELEX: 32015R1165
Language: lt
Date: 2015-07-15 00:00:00
Title: 2015 m. liepos 15 d. Komisijos įgyvendinimo reglamentas (ES) 2015/1165, kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką patvirtinama veiklioji medžiaga haloksifenmetilas ir iš dalies keičiamas Komisijos įgyvendinimo reglamento (ES) Nr. 540/2011 priedas (Tekstas svarbus EEE)

16.7.2015   
            
            
               LT
            
            
               Europos Sąjungos oficialusis leidinys
            
            
               L 188/30
            
         KOMISIJOS ĮGYVENDINIMO REGLAMENTAS (ES) 2015/1165
   2015 m. liepos 15 d.
   kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką patvirtinama veiklioji medžiaga haloksifenmetilas ir iš dalies keičiamas Komisijos įgyvendinimo reglamento (ES) Nr. 540/2011 priedas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 13 straipsnio 2 dalį,
   kadangi:
   
               (1)
            
            
               pagal Reglamento (EB) Nr. 1107/2009 7 straipsnio 1 dalį 2012 m. rugsėjo 20 d. bendrovė „Dow AgroSciences Limited“ pateikė Jungtinei Karalystei paraišką dėl veikliosios medžiagos haloksifenmetilo patvirtinimo. Pagal to reglamento 9 straipsnio 3 dalį Jungtinė Karalystė, kaip valstybė narė ataskaitos rengėja, 2012 m. lapkričio 2 d. pranešė Komisijai apie paraiškos priimtinumą;
            
         
               (2)
            
            
               2013 m. gruodžio 20 d. valstybė narė ataskaitos rengėja pateikė Komisijai vertinimo ataskaitos projektą, o jo kopiją – Europos maisto saugos tarnybai (toliau – Tarnyba), kuriame vertinama, ar galima manyti, kad veiklioji medžiaga atitinka Reglamento (EB) Nr. 1107/2009 4 straipsnyje nustatytus patvirtinimo kriterijus;
            
         
               (3)
            
            
               Tarnyba laikėsi Reglamento (EB) Nr. 1107/2009 12 straipsnio 1 dalies nuostatų. Pagal Reglamento (EB) Nr. 1107/2009 12 straipsnio 3 dalį ji paprašė pareiškėjo valstybėms narėms, Komisijai ir Tarnybai pateikti papildomos informacijos. 2014 m. spalio mėn. valstybė narė ataskaitos rengėja atnaujintos vertinimo ataskaitos projekto forma pateikė Tarnybai papildomos informacijos vertinimą;
            
         
               (4)
            
            
               2014 m. lapkričio 21 d. Tarnyba pareiškėjui, valstybėms narėms ir Komisijai pranešė savo išvadą dėl to, ar tikėtina, kad veiklioji medžiaga haloksifenmetilas atitinka Reglamento (EB) Nr. 1107/2009 (2) 4 straipsnyje nustatytus patvirtinimo kriterijus. Tarnyba suteikė visuomenei galimybę susipažinti su šia išvada;
            
         
               (5)
            
            
               2015 m. kovo 20 d. Komisija pateikė Augalų, gyvūnų, maisto ir pašarų nuolatiniam komitetui peržiūros ataskaitą dėl haloksifenmetilo ir reglamento projektą, kuriuo nustatoma, kad haloksifenmetilas patvirtinamas;
            
         
               (6)
            
            
               pareiškėjui buvo suteikta galimybė pateikti pastabas dėl peržiūros ataskaitos;
            
         
               (7)
            
            
               nustatyta, kad yra laikomasi Reglamento (EB) Nr. 1107/2009 4 straipsnyje nustatytų patvirtinimo kriterijų, kai bent vienas augalų apsaugos produktas, kurio sudėtyje yra veikliosios medžiagos, naudojamas pagal vieną ar kelias tipiškas paskirtis, visų pirma peržiūros ataskaitoje išnagrinėtas ir išsamiai aprašytas paskirtis. Todėl tie patvirtinimo kriterijai laikomi įvykdytais. Todėl tikslinga patvirtinti haloksifenmetilą;
            
         
               (8)
            
            
               tačiau pagal Reglamento (EB) Nr. 1107/2009 13 straipsnio 2 dalį kartu su to reglamento 6 straipsniu ir atsižvelgiant į dabartines mokslo ir technikos žinias būtina nustatyti tam tikras sąlygas ir apribojimus. Visų pirma reikėtų paprašyti papildomos patvirtinamosios informacijos;
            
         
               (9)
            
            
               pagal Reglamento (EB) Nr. 1107/2009 13 straipsnio 4 dalį Komisijos įgyvendinimo reglamento (ES) Nr. 540/2011 (3) priedas turėtų būti atitinkamai iš dalies pakeistas;
            
         
               (10)
            
            
               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Veikliosios medžiagos patvirtinimas
   Pagal I priede nustatytas sąlygas patvirtinama tame priede nurodyta veiklioji medžiaga haloksifenmetilas.
   2 straipsnis
   Įgyvendinimo reglamento (ES) Nr. 540/2011 pakeitimai
   Įgyvendinimo reglamento (ES) Nr. 540/2011 priedas iš dalies keičiamas pagal šio reglamento II priedą.
   3 straipsnis
   Įsigaliojimas
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. liepos 15 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 309, 2009 11 24, p. 1.
   
      (2)  EFSA Journal 2014;12(12):3913. Galima rasti internete adresu www.efsa.europa.eu.
   
      (3)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).
   
      I PRIEDAS
      
                  Įprastas pavadinimas, Identifikavimo numeriai
               
               
                  IUPAC pavadinimas
               
               
                  Grynumas (1)
                  
               
               
                  Patvirtinimo data
               
               
                  Patvirtinimo galiojimo pabaiga
               
               
                  Konkrečios nuostatos
               
            
                  Haloksifenmetilas
                  CAS Nr. 943831–98–9
                  CIPAC Nr. 970.201 (haloksifenmetilas) 970 (haloksifenas)
               
               
                  4-amino-3-chlor-6-(4-chlor-2-fluor-3-metoksifenil)piridin-2-metilkarboksilatas
               
               
                  ≥ 930 g/kg
               
               
                  2015 m. rugpjūčio 5 d.
               
               
                  2025 m. rugpjūčio 5 d.
               
               
                  Įgyvendinant vienodus principus, nustatytus Reglamento (EB) Nr. 1107/2009 29 straipsnio 6 dalyje, atsižvelgiama į haloksifenmetilo peržiūros ataskaitos išvadas, visų pirma į jos I ir II priedėlius.
                  Atlikdamos šį bendrą vertinimą valstybės narės ypatingą dėmesį skiria:
                  
                              —
                           
                           
                              vandens organizmams ir netiksliniams sausumos augalams keliamai rizikai.
                           
                        Naudojimo sąlygose prireikus nurodomos rizikos mažinimo priemonės.
                  Pareiškėjas pateikia patvirtinamąją informaciją, susijusią su:
                  
                              —
                           
                           
                              pagamintos veikliosios medžiagos technine specifikacija (pagrįsta komercinio masto gamyba). Techninėje medžiagoje esančių priemaišų svarba turėtų būti patvirtinta;
                           
                        
                              —
                           
                           
                              toksiškumo tyrimams naudotų medžiagų partijų atitiktimi techninei specifikacijai.
                           
                        Pranešėjas pateikia šią informaciją Komisijai, valstybėms narėms ir Tarnybai iki 2016 m. vasario 5 d.
               
            
         (1)  Išsamesnė informacija apie veikliosios medžiagos tapatumą ir specifikaciją pateikta peržiūros ataskaitoje.
   
   
      II PRIEDAS
      Įgyvendinimo reglamento (ES) Nr. 540/2011 priedo B dalis papildoma šiuo įrašu:
      
         
                      
                  
                  
                     Įprastas pavadinimas, Identifikavimo numeriai
                  
                  
                     IUPAC pavadinimas
                  
                  
                     Grynumas (1)
                     
                  
                  
                     Patvirtinimo data
                  
                  
                     Patvirtinimo galiojimo pabaiga
                  
                  
                     Konkrečios nuostatos
                  
               
                     „86
                  
                  
                     Haloksifenmetilas
                     CAS Nr. 943831–98–9
                     CIPAC Nr. 970.201 (haloksifenmetilas) 970 (haloksifenas)
                  
                  
                     4-amino-3-chlor-6-(4-chlor-2-fluor-3-metoksifenil)piridin-2-metilkarboksilatas
                  
                  
                     ≥ 930 g/kg
                  
                  
                     2015 m. rugpjūčio 5 d.
                  
                  
                     2025 m. rugpjūčio 5 d.
                  
                  
                     Įgyvendinant vienodus principus, nustatytus Reglamento (EB) Nr. 1107/2009 29 straipsnio 6 dalyje, atsižvelgiama į haloksifenmetilo peržiūros ataskaitos išvadas, visų pirma į jos I ir II priedėlius.
                     Atlikdamos šį bendrą vertinimą valstybės narės ypatingą dėmesį skiria:
                     
                                 —
                              
                              
                                 vandens organizmams ir netiksliniams sausumos augalams keliamai rizikai.
                              
                           Naudojimo sąlygose prireikus nurodomos rizikos mažinimo priemonės.
                     Pareiškėjas pateikia patvirtinamąją informaciją, susijusią su:
                     
                                 —
                              
                              
                                 pagamintos veikliosios medžiagos technine specifikacija (pagrįsta komercinio masto gamyba). Techninėje medžiagoje esančių priemaišų svarba turėtų būti patvirtinta;
                              
                           
                                 —
                              
                              
                                 toksiškumo tyrimams naudotų medžiagų partijų atitiktimi techninei specifikacijai.
                              
                           Pranešėjas pateikia šią informaciją Komisijai, valstybėms narėms ir Tarnybai iki 2016 m. vasario 5 d.“
                  
               
      
         (1)  Išsamesnė informacija apie veikliosios medžiagos tapatumą ir specifikaciją pateikta peržiūros ataskaitoje.